Herefordas katedrāle

Herefordas katedrāle (angļu: Hereford Cathedral) jeb Sv. Jaunavas Marijas un Sv. karaļa Etelberta katedrāle (angļu: Cathedral of Saint Mary the Virgin and Saint Ethelbert the King) ir no 1079. līdz apmēram 1260. gadam celta anglikāņu katedrāle, kas atrodas Anglijas rietumos, Herefordšīras Herefordas pilsētā. 676. gadā dibinātās Herefordas diecēzes galvenā baznīca. Katedrāle celta senākas baznīcas vietā. 1786. gadā sabruka katedrāles rietumu tornis, kuru atjaunoja arhitekts Džeimss Vjets (James Wyatt, 1746—1813). Katedrāle tika restaurēta 19. gadsimta vidē. Tai pieder bagātīga viduslaiku grāmatu bibliotēka, to starpā lielākā zināmā saglabātā viduslaiku karte — Herefordas karte (Hereford Mappa Mundi), kā arī Lielā brīvības harta. Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Herefordas katedrāle.